open-index/open-wikipedia-markdown huggingface dataset:
Ηλιακή έκλειψη της 29ης Απριλίου 1976

Μια **δακτυλιοειδής [[Έκλειψη Ηλίου|έκλειψη ηλίου]] συνέβη στις 29 Απριλίου 1976**. Η δακτυλιοειδής φάση της έκλειψης ήταν ορατή από τη Βόρεια Αφρική, την Ελλάδα, την Τουρκία, τη Μέση Ανατολή, την Κεντρική Ασία, την Ινδία, την Κίνα. Πέντε από τις 14 κορυφές των οκτώ χιλιάδων μέτρων στο Πακιστάν και την Κίνα - Το Νάνγκα Παρμπάτ, το K2, το Μπρόουντ Πικ, το Γκασερμπρούμ Β΄ και το Γκασερμπρούμ Α΄, βρέθηκαν στο "μονοπάτι" της δακτυλιοειδούς φάσης. 

## Το χρονικό της έκλειψης
Η δακτυλιοειδής έκλειψη ξεκίνησε από τον κεντρικό Ατλαντικό Ωκεανό και κινήθηκε βορειοανατολικά, για να γίνει ορατή στις 08:43(UTC), από τη Σενεγάλη και την πρωτεύουσά της, Ντακάρ. 

Στη συνέχεια διέσχισε τη βορειοδυτική και βόρεια Αφρική, περνώντας από τις χώρες, Μαυριτανία, Μάλι, Αλγερία, Λιβύη(ορατή από την Τρίπολη), ενώ βρέθηκε πάνω από τη Μεσόγειο Θάλασσα (φτάνοντας εκεί τη μεγαλύτερή της διάρκεια, 6 λεπτά και 41 δευτερόλεπτα).

Η μοναδική χώρα της Ευρώπης που είδε τη δακτυλιοειδή έκλειψη ήταν η Ελλάδα, αφού το μονοπάτι της δακτυλιοειδούς φάσης πέρασε από τη νότια νησιωτική χώρα, με νησιά όπως οι Κυκλάδες, η Κρήτη και τα Δωδεκάνησα να παρακολουθούν το φαινόμενο. 

Στις 10:47 UTC, η έκλειψη εισήλθε στην ασιατική ήπειρο, όπου διέσχισε όλη την Τουρκία, την Αρμενία, τη νότια Σοβιετική Ένωση(σημερινό Αζερμπαϊτζάν, Τουρκμενιστάν, Τατζικιστάν, Ουζμπεκιστάν), το Ιράν, το Αφγανιστάν, την Ινδία και ολοκληρώθηκε στην Κίνα κατά το ηλιοβασίλεμα(12:12 UTC), περνώντας από το οροπέδιο του Θιβέτ.

Η έκλειψη ήταν ορατή ως μερική, από όλη την Ευρώπη, σχεδόν όλη την Ασία, από ένα μεγάλο μέρος της Αφρικής, τον Ατλαντικό και τον βόρειο Ινδικό Ωκεανό, καθώς και από την ανατολική Βραζιλία, τη Γαλλική Γουιάνα, το Σουρινάμ, τις ανατολικές Η.Π.Α. και τον ανατολικό Καναδά. 

### Στην Ελλάδα
Η συγκεκριμένη έκλειψη, ήταν η πρώτη δακτυλιοειδής έκλειψη στην Ελλάδα από το 1966, αλλά η διάρκειά της ήταν αρκετά μεγαλύτερη από την προηγούμενη, φτάνοντας τα 6 λεπτά και 39 δευτερόλεπτα, στη Σαντορίνη. Η έκλειψη ξεπέρασε τη διάρκεια των 6 λεπτών και στα Χανιά. Υπόλοιπες περιοχές που είδαν τη δακτυλιοειδή έκλειψη ήταν οι νομοί Λακωνίας, Χανίων, Ρεθύμνης, Ηρακλείου(δυτικό), Σάμου, Δωδεκανήσου(εξαίρεση Καστελλόριζο, Κάρπαθος) καθώς και τα Κύθηρα. 

Στην υπόλοιπη χώρα η έκλειψη ήταν ορατή ως μερική. Το 86.6% του ηλιακού δίσκου καλύφθηκε στην Αθήνα, το 78% στη Θεσσαλονίκη.

Ήταν η τελευταία δακτυλιοειδής έκλειψη που σημειώθηκε πάνω από το ελληνικό έδαφος για τον 20ο αιώνα. Η επόμενη θα συμβεί την 1η Ιουνίου 2030. 

## Δείτε επίσης
* Κατάλογος ηλιακών εκλείψεων ορατών από την Ελλάδα

## Παραπομπές


Κατηγορία:Εκλείψεις
Αντίο Βερολίνο (ταινία του 1994)

Το ***Αντίο Βερολίνο*** είναι ελληνική δραματική ταινία του 1994, σε σκηνοθεσία, σενάριο και παραγωγή του Δημήτρη Αθανίτη.

## Πλοκή
Ο *Άλεξ*, ένας Έλληνας σκηνοθέτης που φυτοζωεί στο Βερολίνο, μετά από αρκετές απορρίψεις για το πρώτο του σενάριο με τίτλο *"Αντίο Βερολίνο"*, έρχεται στην Αθήνα για να συναντήσει ένα μυστηριώδη παραγωγό, όπου όμως θα βρεθεί μπροστά σε απρόβλεπτες καταστάσεις, που απειλούν τη ζωή του.

## Ηθοποιοί
Παναγιώτης Θανασούλης (Άλεξ), Τάσος Μπλάτζιος (Τόνι), Ίνγκριντ Φραγκαντώνη (Ρόχλιτς), Εύα Στυλάντερ (Κάβεν), Ζαχαρένια Αθητάκη (γκαρσόνα). Γιώργος Καγιαλεδάκης (Μαξ), Ανδρέας Μαριανός (βοηθός), Γρηγόρης Βαφιάς (πατέρας), Ταρέκ ελ Μαντί (γκρουμ), Δημήτρης Αθανίτης (γκάνγκστερ), Νίκος Τριανταφυλλίδης (γκάνγκστερ), Ντίντι (ποιητής), Ιρένε Μουτζ (κορίτσι), Γιώργος Μπιλικάς (σωσίας), Άγγελος Θεοδωρόπουλος (φωνή Μαξ), Δάφνη (μωρό), Άση Δημητρουλοπούλου (γυναίκα στη γέφυρα), Ρ. Πουλακάκη (κορίτσια στο ασανσέρ), Μ. Δέδε, Μ. Μιχαλοπούλου, Ε.Σκλήκα, Θοδωρής Τρύφωνας (άνδρας στο φαστ φουντ).

### Συντελεστές
Σκηνοθεσία, σενάριο, παραγωγή: Δημήτρης Αθανίτης, Παραγωγή: DNA films, με την υποστήριξη: ΕΚΚ, Διανομή: ΑΜΑ φιλμς, Φωτογραφία : Παναγιώτης Θεοφανόπουλος, Μουσική: Γιώργος Μπιλικάς, Σκηνικά: Άση Δημητρουλοπούλου, Κοστούμια: Άση Δημητρουλοπούλου, Ευγενία Μηνακούλη, Μοντάζ: Στάθης Πλώτας, Σχεδιασμός ήχου: Δημήτρης Αθανίτης, Στάθης Πλώτας.

## Υποδοχή
### Βραβεία και διακρίσεις
* Ειδική μνεία στον Δημήτρη Αθανίτη για τη σκηνοθεσία της ταινίας στο 35ο Φεστιβάλ Κινηματογράφου Θεσσαλονίκης το 1994.****
* Μνεία Ένωσης Κριτικών ΠΕΚΚ
* Διάκριση Ποιότητας ΥΠΠΟ.

### Κριτική
*Ίσως το επόμενο μεγάλο όνομα στο ελληνικό σινεμά (*[[Μπάμπης Ακτσόγλου]], Αθηνόραμα)*
*Σαρκασμός, ταλέντο, προσωπικότητα, μινιμαλισμός *([[Δημήτρης Δανίκας]], ΤΑ ΝΕΑ)*
*Από τις καλύτερες ταινίες που είδα στη Θεσσαλονίκη (*[[Sandor Korospetaki]], Fipresci)*
*Ο Αθανίτης έκανε ένα εντυπωσιακό ντεμπούτο (*Dave Bowman, Athens News)*
*Goodbye monotony! (Δημήτρης Πολιτάκης, 01Magazine) 

Το *Αντίο Βερολίνο* αποτελεί το ντεμπούτο του σκηνοθέτη και την πρώτη ελληνική ταινία με καθαρά σινεφίλ θέμα. Η ταινία έγινε καλτ αμέσως μετά την προβολή της. Μία ανεξάρτητη παραγωγή η οποία σύμφωνα με το σκεπτικό της Κριτικής Επιτροπής του Φεστιβάλ Θεσσαλονίκης (1994), έφερε μια «νεοτερικότητα στο ελληνικό σινεμά». Οι σκηνοθέτες Δημήτρης Αθανίτης και Νίκος Τριανταφυλλίδης κρατούν τους δύο χαρακτηριστικούς ρόλους των γκάνγκστερ. 

## Παραπομπές


## Εξωτερικοί σύνδεσμοι
* https://www.athanitis.eu/site/gr/tainies/addio-verolino

Κατηγορία:Ταινίες του 1994
Κατηγορία:Ελληνικές δραματικές ταινίες
Κατηγορία:Φεστιβάλ Κινηματογράφου Θεσσαλονίκης
Κατηγορία:Καλτ ταινίες
Κατηγορία:Ταινίες σε σκηνοθεσία Δημήτρη Αθανίτη
Κατηγορία:Ασπρόμαυρες ταινίες
Κατηγορία:Ταινίες γυρισμένες στο Βερολίνο
Κατηγορία:Ελληνικές ταινίες της δεκαετίας 1990
Πόντα ντο Σολ

Το πορτογαλικό τοπωνύμιο **Πόντα ντο Σολ** μπορεί να αναφέρεται σε:

* Πόντα ντο Σολ (Πράσινο Ακρωτήρι)
* Πόντα ντο Σολ (Μαδέιρα)
* Πόντα ντο Σολ (Μπόα Βίστα)
* Πόντα ντο Σολ (όρμος του Σάντο Αντάο)
Μάρα Θρασυβουλίδου

Η **Μάρα Θρασυβουλίδου** είναι Ελληνοκύπρια ηθοποιός του λυρικού θεάτρου (μονωδός, υψίφωνος και πρωταγωνίστρια οπερέτας), του σινεμά, της ραδιοφωνίας και της τηλεόρασης. 

Γεννημένη στη Λευκωσία και απόφοιτος της Φιλοσοφικής Σχολής του Πανεπιστημίου Αθηνών, πραγματοποίησε σπουδές κλασσικής μουσικής, μοντέρνου χορού και πιάνου στο Ωδείο Αθηνών και θεατρικής τέχνης στη Δραματική Σχολή του ίδιου ιδρύματος. Πήρε μέρος σε πολλές παραστάσεις και συναυλίες στην Ελλάδα και στο εξωτερικό, έδωσε ρεσιτάλ  και δίδαξε φωνητική. Η Μάρα Θρασυβουλίδου προέρχεται από οικογένεια καλλιτεχνών, όπως οι γονείς της  και ο θείος της, Βασίλης Αυλωνίτης.

Ήταν παντρεμένη με τον διακεκριμένο μαέστρο, συνθέτη, ενορχηστρωτή και πιανίστα, Γιώργο Νιάρχο, που απεβίωσε τον Οκτώβριο του 2025.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί μουσικού θεάτρου
Κατηγορία:Κύπριοι ηθοποιοί θεάτρου
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί τηλεόρασης
Κατηγορία:Κύπριοι ηθοποιοί φωνής
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Καμιά συμπάθεια για τον διάβολο

Το ***Καμιά συμπάθεια για τον Διάβολο*** είναι ελληνική ταινία του 1997, σε σκηνοθεσία, σενάριο, παραγωγή του Δημήτρη Αθανίτη.

## Πλοκή
Ένας ταμίας σε σούπερ μάρκετ (Κώστας Καζανάς) βρίσκει τον έρωτα στο πρόσωπο μιας γκαρσόνας, (Λένα Κιτσοπούλου), που μόλις αποφυλακίστηκε. Όταν την χάσει, θα ταξιδέψει μέχρι την κόλαση για να την φέρει πίσω. Μια σύγχρονη διασκευή του μύθου του Ορφέα και της Ευρυδίκης, τοποθετημένη σε μια δυστοπική Αθήνα του μέλλοντος.

## Βραβεία
* Βραβείο Ερμηνείας Διεθνούς Επιτροπής στο 38ο Φεστιβάλ Θεσσαλονίκης του 1997, Λένα Κιτσοπούλου
* Υποψηφιότητα για Χρυσό Αλέξανδρο Καλύτερης Ταινίας
* Υποψηφιότητα για Αργυρό Αλέξανδρο Καλύτερης Σκηνοθεσίας
* Διάκριση Ποιότητας ΥΠΠΟ

## Κριτικές
* Το Αριστούργημα του Δημήτρη Αθανίτη Eccefpolis.gr
* Στυλιζαρισμένο και ίσως προφητικό Τάσος Ντερτιλης,
* Αριστουργηματικό, μια αλληγορική δυστοπία έρωτα και θανάτου Παναγιώτης Μπουγιάς
* Μια ταινία σαν όνειρο Javier Melentez, Frikarte

## Σποτ
Το *Καμιά συμπάθεια για τον Διάβολο* έκανε σταρ τη Λένα Κιτσοπούλου και δημιούργησε μια μυθολογία μέσα στον χρόνο. Το 2017, στην επέτειο των 20 χρόνων, έκανε πάλι πρεμιέρα σαν *Καμιά συμπάθεια για τον Διάβολο* *final cut 2017*, στο επετειακό 30ό Πανόραμα Ευρωπαϊκού ΚΙνηματογράφου.

## Ηθοποιοί

* Λένα Κιτσοπούλου (Ευρυδίκη)**'
* [[Κώστας Καζανάς]] (Ορφέας)**'
* Γιώργος Κοτανίδης (Διάβολος)
* Ανδρέας Μαριανός (βοηθός επιθεωρητή)
* Παναγιώτης Θανασούλης (Αδελφός)
* Γιάννης Μποσταντζόγλου (Σκάνια)
* Τάκης Βαμβακίδης (Βόλβο)
* Μελίσσα Στοίλη (εκφωνήτρια)
* Τάσος Μπλάτζιος (σούπερ μάρκετ)
* Νίκος Χατζής (Άρια)
* Απόστολος Παπανδρέου (μπάρμαν)
* Βασίλης Γιαβρής (ταξιτζής)
* Γιώργος Κυριακίδης (φαστ φουντ)
* Νίκος Αλατζάς (πατέρας)
* Δημήτρης Κατσιμάνης (φωτογράφος)
* Θοδωρής Τρύφωνας (πορτιέρης)
* Γιώργος Καγιαλεδάκης (κλαμπ)
* Ζανό Κωνσταντινίδης (ρεσεψιονιστ)
* Γιώργος Μπιλικάς (συλέκτης)
* Ζαχαρένια Αθητάκη (γκαρσόνα)
* Νίκος Τριανταφυλλίδης (τραυματιοφορέας)
* Δημήτρης Αθανίτης (φωτογράφος)

### Συντελεστές
* Σκηνοθεσία, Σενάριο, Παραγωγή: Δημήτρης Αθανίτης
* Παραγωγή: DNA films, ΕΚΚ
* Φωτογραφία: Παναγιώτης Θεοφανόπουλος
* Σκηνικά, Κοστούμια: Άση Δημητρολοπούλου
* Μοντάζ: Δημήτρης Αθανίτης, Στάθης Πλώτας, Σταμάτης Μαγουλάς,
* Σχεδιασμός ήχου: Δημήτρης Αθανίτης, Στάθης Πλώτας
* Μουσική: Γιώργος Μπιλικάς, Μαρία Μπαλάσκα
* Μουσική επιμέλεια: Δημήτρης Αθανίτης

## Παραπομπές


## Εξωτερικοί σύνδεσμοι
* 
* Καμία συμπάθεια για τον διάβολο

Κατηγορία:Ταινίες του 1997
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ασπρόμαυρες ταινίες
Κατηγορία:Ταινίες σε σκηνοθεσία Δημήτρη Αθανίτη
Κατηγορία:Καλτ ταινίες
Κατηγορία:Ελληνικές ταινίες της δεκαετίας 1990
Αλεξάνδρα Ταβουλάρη

Η **Αλεξάνδρα Ταβουλάρη** (Αθήνα, 28 Ιανουαρίου 1987) είναι Ελληνίδα ηθοποιός.

## Βιογραφικό
Γεννήθηκε στην Αθήνα το 1987 και πέρασε τα παιδικά της χρόνια στην Ηλιούπολη Αττικής. Το 2007 έλαβε μέρος στον Διαγωνισμό Ομορφιάς του ANT1 φτάνοντας μέχρι τη τελική φάση χωρίς ωστόσο να λάβει κάποιον τίτλο. Το 2008 ξεκίνησε τις σπουδές της στη Δραματική Σχολή του Εθνικού Θεάτρου από όπου αποφοίτησε το 2012. Μετά το πέρας των σπουδών της ξεκίνησε να εργάζεται ως ηθοποιός, αρχικά στο θέατρο. 

### Θεατρικές δουλειές
Τη θεατρική σεζόν 2013-2014 έλαβε μέρος σε δύο θεατρικές δουλειές. Αρχικά συμμετείχε στην παράσταση «Ένα καπέλο γεμάτο βροχή» ενώ μετά την ολοκλήρωση του έλαβε μέρος στο έργο «Πρόβα Νυφικού» σε σκηνοθεσία Σωτήρη Χατζάκη στο Εθνικό Θέατρο. Ακολούθησε η θεατρική συμμετοχή στο «Τρίτο κύμα» στο θέατρο Χώρα. Μία ακόμη δημοφιλής συμμετοχή στο θέατρο έγινε τη σεζόν 2018-2019 όταν άνηκε στο καστ της παράστασης «Χτυποκάρδια στα θρανία» σε σκηνοθεσία Λάκη Λαζόπουλου.

### Τηλεοπτικές συμμετοχές
Το 2015, ύστερα από casting, πήρε τον πρωταγωνιστικό ρόλο στην ρομαντική comedy «Κάνε το Βήμα» της Μυρτώς Κοντοβά. Εκεί πρωταγωνίστησε μαζί με τον Σταύρο Σβήγκο και τον Χρήστο Κοντογεώργη ενώ η τηλεταινία σημείωσε μεγάλη επιτυχία. Τη σεζόν 2016-2017 έκανε κάποιες έκτακτες εμφανίσεις στον τρίτο κύκλο της κωμικής σειράς «Οι Συμμαθητές» σε σκηνοθεσία Βασίλη Θωμόπουλου. Η συνεργασία με τον σκηνοθέτη συνεχίστηκε και την επόμενη σεζόν όταν της προτάθηκε ένας από τους πρωταγωνιστικούς ρόλους στην κωμική σειρά «Κάτι χωρισμένα παλικάρια».

Το 2018 ανήκε στο πρωταγωνιστικό καστ της καθημερινής δραματικής σειράς του ANT1, «Γυναίκα Χωρίς Όνομα» στο ρόλο της Έλλης Μακρή. Στη σειρά συμπρωταγωνιστούσε με τους Μαριάννα Τουμασάτου, Ντόρα Μακρυγιάννη και Κώστα Καζανά ενώ η σειρά είχε ανανεωθεί για δεύτερη σεζόν. Φέτος συμπρωταγωνιστεί στην σειρά Ήλιος του ΑΝΤ1 στο ρόλο της Διώνης Μακρίδη *και στη σειρά Τα Νούμερα του [[ΕΡΤ1]] και στη σειρά IQ 160 του [[Star Channel|Star]] και στη σειρά Ο Σκαραβαίος του [[Alpha TV]] και στη σειρά Το Απαραίτητο Φως του [[ERTFLIX]] και στη σειρά Η παραλία του  [[ΕΡΤ1]]* 

## Προσωπική ζωή
Στις 24 Απριλίου του 2020 παντρεύτηκε τον Στράτο Διακάκη, με τον οποίο απέκτησε μια κόρη, τη Μάιρα (γενν. 7 Μαΐου 2020). Τον Μάρτιο του 2025 ανακοινώθηκε ο χωρισμός του ζευγαριού.

Έχει μια αδελφή, τη σεφ Νικολέττα Ταβουλάρη, η οποία έγινε γνωστή από τη συμμετοχή της στο MasterChef Greece.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
2000 +1 Στιγμές

Το ***2000+1 Στιγμές*** είναι ελληνική δραματική ταινία του 2000, σε σκηνοθεσία και σενάριο του Δημήτρη Αθανίτη.   Η πλκοή ταινίας επικεντρώνεται  στην νύχτα της παραμονής του Μιλλένιουμ, την πρωτοχρονιά δηλαδή του έτους 2000 και τις πορείες οκτώ ανθρώπων που διασταυρώνονται στους δρόμους της Αθήνας με τρόπο απροσδόκητο και δραματικό. Ένας επιχειρηματίας δέχεται έναν ακραίο εκβιασμό, ένα παιδί προσπαθεί να επιβιώσει στον δρόμο, ένας άνεργος δέχεται να γίνει δολοφόνος, μία νέα γυναίκα μαθαίνει ότι είναι έγκυος από τον εραστή της. Έλαβε και Διάκριση Ποιότητας από το ΥΠΠΟ το 2001.

## Κριτικές
Η ταινία συνθέτει ένα πορτραίτο της Αθήνας και του πλανήτη στην συγκεκριμένη χρονική στιγμή, καθώς σκηνές με ντοκουμέντα από όλο τον κόσμο παρεμβάλλονται ανάμεσα στις ιστορίες. Αυτό γίνεται χωρίς να διασπάται η ιστορία, μέσα από τις τηλεοράσεις που παίζουν παντού και παρακολουθούν στην ροή της αφήγησης, τα πρόσωπα της ταινίας. Οι 2000+1 Στιγμές είναι το πρώτο μέρος μια τριλογίας του σκηνοθέτη για την Αθήνα, που ξεκινά με την Αθήνα των προσδοκιών του Μιλένιουμ στις 2000+1 Στιγμές, συνεχίζεται με την Αθήνα της ευφορίας των Ολυμπιακών Αγώνων 2004 στην Πόλη των Θαυμάτων και ολοκληρώνεται με την Αθήνα της κρίσης στις Τρεις Μέρες Ευτυχίας**.**                                                  

*Στις 10 καλύτερες ταινίες στον κόσμο για το 2001 *Bill Mousoulis, Senses of Cinema*
* Ένα μωσαϊκό απόγνωσης που υπνωτίζει *Αdrian Martin, Age, Μελβούρνη*
* Θαυμαστά ειλικρινής και περιεκτική *Deborah Young, VARIETY*

* Σκηνοθεσία εξαιρετικής δεξιοτεχνίας, με μια ατμόσφαιρα αισθησιακή και φανταστική *Elie Castiel, Sequences, Μόντρεαλ* 
## Διανομή ρόλων
*Βίκυ Βολιώτη (ερωμένη) 
*Ιερώνυμος Καλετσάνος (άνεργος)
*Μαρία Πρωτόπαπα (η γυναίκα του)
*Δημοσθένης Παπαδόπουλος (φοιτητής)
*Μαριάννα Κάλμπαρη (σύζυγος)
*Αντώνης Ραμπαούνης (επιχειρηματίας)
*Νέστωρ Κοψιδάς (φίλος φοιτητή)
*Θοδωρος Γράμψας (άνθρωπος στο γραφείο)
*Αλέξανδρος Μήτσης (αγόρι)
*Δημήτρης Αστεριάδης (ηλικιωμένος)
*Ζεράρ Μορέν (ο άγνωστος)
*Φίλιππος Λάζαρης (ταξιτζής)
*Κατερίνα Λυπηρίδου (φίλη, φωνή στην τηλεόραση)
*Ελευθερία Σαπουτζή (φίλη)
*Μαρία Σιδέρη (γραμματέας)
*Ζωή Γαιτανίδη (γυναίκα στην κουζίνα)
*Γιάννης Στεφόπουλος (φωνή στην τηλεόραση)
*Βασίλης ΝΙκολαίδης (παρουσιαστής)
*Ιωάννα Μαυρέα (φίλη συζύγου)

## Εξωτερικοί σύνδεσμοι
*
*https://www.athanitis.eu/site/gr/tainies/2000+1-stigmes

## Παραπομπές

Κατηγορία:Ταινίες του 2000
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες σε σκηνοθεσία Δημήτρη Αθανίτη
Κατηγορία:Ταινίες με παράλληλες ιστορίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Αθήνα
Κατηγορία:Ελληνικές ταινίες της δεκαετίας 2000
Ειρήνη Κονιτοπούλου-Λεγάκη

Η **Ειρήνη Κονιτοπούλου-Λεγάκη** (Κεραμωτή Νάξου, 15 Δεκεμβρίου 1931 - Αθήνα, 28 Μαρτίου 2022) ήταν Ελληνίδα τραγουδίστρια του νησιώτικου τραγουδιού.

## Βιογραφία

Γεννήθηκε στην Κεραμωτή της Νάξου στις 15 Δεκεμβρίου 1931. Το 1951 εγκαταστάθηκε στην Αθήνα ενώ έγινε ιδιαίτερα γνωστή από τη συνεργασία της Εθνικό Ίδρυμα Ραδιοφωνίας (ΕΙΡ) με προϊστάμενο τον Σίμωνα Καρά.

Ήταν κόρη του μεγάλου βιολιστή Μιχάλη Κονιτόπουλου και της Μαρίας Φυρογένη. Από τα 11 παιδιά της οικογένειας, επέζησαν τα πέντε: η Ειρήνη, ο Γιώργος, ο Κώστας, η Αγγελική και ο Βαγγέλης.

Το 1955 παντρεύτηκε τον Στέλιο Λεγάκη και απέκτησαν τέσσερα παιδιά. Μαζί με τον αδελφό της Γιώργο Κονιτόπουλο και την κόρη της Ελένη Λεγάκη χάραξαν μια σημαντική πορεία στον χώρο του παραδοσιακού και του κυκλαδίτικου τραγουδιού.

Απεβίωσε στις 28 Μαρτίου 2022.

## Παραπομπές


Κατηγορία:Ελληνίδες τραγουδίστριες
Rapcore

Το **rapcore** είναι μείγμα (mixture) από ραπ και χάρντκορ πανκ , μερικές φόρες και μέταλ. Παράδειγμα από μπάντες είναι Papa Roach, Linkin Park, KORN, E-Town Concrete , Insolence , Soulfly , Sepultura, RATM. Το συγκρότημα Linkin Park βρίσκεται στην πιο ήπια πλευρά του rapcore. Αντιθέτως, το συγκρότημα KORN είναι στην πιο χάρντκορ πλευρά του rapcore. Είναι μείγμα χιπ χοπ και πανκ ροκ ή χάρντκορ ροκ. Οι Beastie Boys, συγκρότημα χάρντκορ πανκ, είχε αρχίσει να εργάζεται στο χιπ χοπ.

## Παραπομπές


Κατηγορία:Μουσικά είδη
Αυτόχθη

Στην ελληνική μυθολογία, η **Αυτόχθη** (αρχαία ελληνικά: Αὐτόχθη) ήταν Μυκηναία πριγκίπισσα.

## Βιογραφία
Η Αυτόχθη ήταν κόρη τού Περσέα και τής Ανδρομέδας. Η αδελφή της ήταν η Γοργοφόνη, ενώ τα αδέλφια της ήταν ο Πέρσης, ο Αλκαίος, ο Έλειος, ο Μήστωρ, ο Σθένελος, ο Ηλεκτρύωνας και ο Κύνουρος. Η Αυτόχθη παντρεύτηκε τον Αιγέα και δεν απέκτησαν γιους, αλλά μόνο κόρες. Κάποιες παραδόσεις υποστήριζαν ότι ήταν η μόνη σύζυγος του Αιγέα, αλλά σύμφωνα με άλλες αναφορές, ο Αιγέας είχε παντρευτεί πολλές γυναίκες καθώς δεν του έφερναν αρσενικούς απογόνους.

## Γενεαλογία

## Παραπομπές


Αυτο
Ρουπελιώτης

Ο **Ρουπελιώτης** είναι δροσερός και ξηρός βόρειος άνεμος, που ακολουθεί την κοιλάδα του Στρυμόνα και φτάνει στον Στρυμονικό κόλπο. Ο Ρουπελιώτης πνέει 50 μέρες το χρόνο, ενώ όταν είναι βίαιος η ένταση του ξεπερνάει τους 8 βαθμούς της κλίμακας Μποφόρ. 

## Παραπομπές


Κατηγορία:Μακεδονία (ελληνικό διαμέρισμα)
Κατηγορία:Κλίμα στην Ελλάδα
Κατηγορία:Άνεμοι
Γέφυρα Δασυλλίου

Η **Γέφυρα Μαέρης** (γνωστή επίσης ως γέφυρα/γεφύρι Μαέρης, Παλιομάγερου, Δασυλλίου) είναι πέτρινη γέφυρα στην Μακεδονία. Η γέφυρα βρίσκεται στο δρόμο που συνδέει τα χωριά Δασύλλιο και Καλλονή. Η γέφυρα διασχίζει τον ποταμό Μαγεριώτικο. Η γέφυρα χτίστηκε από τον Νικόλαο Μπαμπαλή και τον Παύλο Μούρτζιο το 1910. 

Το 1995 η γέφυρα δηλώθηκε ως προστατευόμενο μνημείο.

## Παραπομπές

Κατηγορία:Δήμος Γρεβενών
Δασυλλιου
Εκκλησία Αγίου Νικολάου (Δίπορο Γρεβενών)

Η **Εκκλησία Αγίου Νικολάου Διπόρου** είναι ελληνική ορθόδοξη εκκλησία στο Δίπορο Γρεβενών. 

Η εκκλησία ανεγέρθηκε κατά τη διάρκεια του 18ο αιώνα. .  

Εντός της εκκλησίας φυλάσσονται πολύτιμες τοιχογραφίες, οι οποίες χρονολογούνται από τον 18ο αιώνα

## Παραπομπές


Κατηγορία:Δήμος Γρεβενών
Διπορο
Αυγή Καστοριάς

*Για συνώνυμους οικισμούς στην Ελλάδα δείτε το λήμμα: [[Αυγή (αποσαφήνιση)]]*

Η **Αυγή** είναι χωριό στον νομό Καστοριάς σε απόσταση 15 χλμ. νοτιοδυτικά από το κέντρο της πόλης. Η παλιά ονομασία *Μπρέστενη* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Ζελεγκόσδης (Πεντάβρυσο). Το 1928 μετονομάστηκε σε *Κρύα Νερά* και το 1929 σε Αυγή. Βάσει της Συνθήκης της Λωζάνης και την Ελληνοτουρκική ανταλλαγή πληθυσμών του 1923 στο χωριό εγκαταστάθηκαν πρόσφυγες (39 οικογένειες 143 άτομα) από το Τσορμίκ Καρς του Καυκάσου. Σύμφωνα με το σχέδιο Καλλικράτης αποτελεί την τοπική κοινότητα Αυγής που υπάγεται στη δημοτική ενότητα Αγίας Τριάδος του Δήμου Καστοριάς και σύμφωνα με την απογραφή του 2011 το χωριό είχε πληθυσμό 159 κατοίκων. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 7,382χμ² (2011).

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Εκκλησία του Τιμίου Σταυρού στο Τελόβανι

Η **Εκκλησία του Τιμίου Σταυρού στο Τελόβανι** () είναι μια Γεωργιανή Ορθόδοξη εκκλησία που βρίσκεται στην ομώνυμη περιοχή, στη νότια πλαγιά του όρους Ντίντγκορι, σε υψόμετρο 920 μ. από το επίπεδο της θάλασσας, στο δήμο Μτσχέτα στο μχάρε Μτσχέτα-Μτιανέτι στα ανατολικά της Γεωργίας, σε απόσταση 2 χλμ. ανατολικά του χωριού Ξοβρίσι και 25 χλμ. από την πόλη Μτσχέτα. Είναι μία θολωτή τρίκογχη εκκλησία του 8ου-9ου αιώνα, με παστοφόρια εκατέρωθεν του ιερού. Στο εσωτερικό της έχουν διασωθεί κάποιες τοιχογραφίες, με συμπεριλαμβανόμενη μία από τις πρώτες Γεωργιανές απεικονίσεις του Αγίου Μανδηλίου. Η εκκλησία είναι αναγνωρισμένη ως Αμετακίνητο Μνημείο Πολιτιστικής Κληρονομιάς της Γεωργίας. 

## Ιστορία
Η εκκλησία χτίστηκε τον 8ο-9ο αιώνα.

Τον 18ο αιώνα η εκκλησία έκλεισε και ανακαινίστηκε και χτίστηκε ένα καμπαναριό στα δυτικά.

Το 1952-54 έγιναν έργα αποκατάστασης στην εκκλησία από μία ειδική επιστημονική ομάδα: καθαρίστηκαν τα δομικά στοιχεία, ενισχύθηκαν και επισκευάστηκαν οι τοίχοι και ο θόλος, η οροφή αντικαταστάθηκε εντελώς, και αλλάχτηκε ο φράχτης.

## Περιγραφή
Η εκκλησία είναι θολωτή, τρίκογχη, διαστάσεων 9,7 x 10,5 μ. Είναι χτισμένη κυρίως από βότσαλα, ενώ σε σημαντικά δομικά στοιχεία και σε διακοσμήσεις έχει επενδυθεί με πλάκες ασβεστόλιθου και τραβερτίνης. Είναι πλατύτερη στον άξονα ανατολής-δύσης, και οι εγκάρσιες σε αυτόν πτέρυγες είναι πολύ στενότερες και χαμηλότερες. Έχει 3 εισόδους που βρίσκονται στους 3 τοίχους της ορθογώνιας δυτικής πτέρυγας. Η Αγία Τράπεζα φωτίζεται από ένα παράθυρο και συνδέεται με τα παστοφόρια εκατέρωθεν της, έκαστο εκ των οποίων έχει ένα παράθυρο στην ανατολική πρόσοψη. Ο θόλος βρίσκεται στο κέντρο της εκκλησίας και έχει 4 παράθυρα στο οκταεδρικό τύμπανό του. Οι εσωτερικοί και οι εξωτερικοί τοίχοι είναι σοβαντισμένοι.

Στο εσωτερικό υπάρχουν θραύσματα από τοιχογραφίες του 9ου-10ου αιώνα. Οι τοιχογραφίες του ιερού είναι του 9ου αιώνα, απεικονίζουν τους αποστόλους με μεγάλα κεφάλια και μεγάλα, σχεδόν τετράγωνα σώματα, και χέρια που εκφράζουν την κίνηση των μορφών, σε γκρίζο φόντο. Τα πόδια των αγίων καλύπτονται από μία μαύρη ταινία. Επίσης, υπάρχει η προτομή του Σωτήρα και διακοσμητικοί σταυροί σε αποχρώσεις του γκρίζου, του ερυθρού και του ροζ. Στη δυτική και στη βόρεια πτέρυγα της εκκλησίας έχουν διασωθεί τοιχογραφίες του 10ου αιώνα. Στις κολόνες απεικονίζονται ολόσωμοι άγιοι σε αποχρώσεις χρυσές, ερυθρές, γκρίζες και βαθυκύανες.

## Παραπομπές


## Εξωτερικοί σύνδεσμοι
* 

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Τελοβανι
Λεύκη Καστοριάς

Η **Λεύκη** είναι οικισμός στη Περιφερειακή Ενότητα Καστοριάς. Διοικητικά ανήκει στη Δημοτική Ενότητα Αγίας Τριάδος του Δήμου Καστοριάς της Μακεδονίας. Βρίσκεται σε απόσταση περίπου 8 χλμ. δυτικά από το κέντρο της πόλης. Η παλιά ονομασία της είναι *Ορμάν* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Ζουπανίστης. Το 1927 μετονομάστηκε σε *Κάτω Λεύκη* και το 1961 σε Λεύκη. Διοικητικά, σύμφωνα με το σχέδιο Καλλικράτης μαζί με τη Νέα Λεύκη, αποτελούν την τοπική κοινότητα Λεύκης και σύμφωνα με την απογραφή του 2011 το χωριό είχε πληθυσμό 379 κατοίκων.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Νέος Οικισμός Καστοριάς

Ο **Νέος Οικισμός** είναι οικισμός της Δυτικής Μακεδονίας στην Περιφερειακή Ενότητα Καστοριάς.

## Γενικά στοιχεία
Ο Νέος Οικισμός βρίσκεται σε υψόμετρο 840 μέτρα, κοντά στα όρια με την Περιφερειακή Ενότητα Φλώρινας και νότια της κορυφής Γιάματα (υψόμ. 1.180 μέτρα). Απέχει περίπου 24 χλμ. Β.-ΒΔ. από την Καστοριά ενώ στα δυτικά του περνάει η ΕΟ Καστοριάς - Πρεσπών.

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Γάβρου. Διοικητικά, σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Γάβρο αποτελούν την κοινότητα Γάβρου η οποία υπάγεται στη δημοτική ενότητα Κορεστίων του Δήμου Καστοριάς.

Σύμφωνα με την απογραφή του 2011 το χωριό είχε πληθυσμό 363 κατοίκων.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Μακροχώρι Καστοριάς

*Για συνώνυμο οικισμό στην Ελλάδα δείτε το λήμμα: [[Μακροχώρι Ημαθίας]]*

Το **Μακροχώρι** είναι ορεινό χωριό στην Περιφερειακή Ενότητα Καστοριάς με υψόμετρο 930 μέτρα. 

## Γενικά στοιχεία
Το Μακροχώρι απέχει περίπου 47 χλμ. βόρεια από την Καστοριά. Η παλιά ονομασία του είναι *Κωνομπλάτη* και έτσι αναφέρεται το 1918 στο ΦΕΚ 259Α - 29/12/1918 να ορίζεται έδρα της ομώνυμης κοινότητας. Το 1928 με το ΦΕΚ 156Α - 08/08/1928 μετονομάστηκε σε Μακροχώρι. Διοικητικά αποτελεί την τοπική κοινότητα Μακροχωρίου που υπάγεται στη δημοτικής ενότητας Κορεστίων του Δήμου Καστοριάς και σύμφωνα με την απογραφή του 2011 το χωριό είχε πληθυσμό 117 κατοίκων. 
μικρογραφία|αριστερά|Τοιχογραφία στο εσωτερικό του ναού Αγίου Αθανασίου στο Μακροχώρι.

Από το Μακροχώρι κατάγεται ο παλαίμαχος ποδοσφαιριστής του Ολυμπιακού και της Εθνικής Ελλάδος Νίκος Γιούτσος.

Στον οικισμό εδρεύει το ποδοσφαιρικό σωματείο "Νέο Μακροχώρι" με έδρα το στάδιο του οικισμού Γάβρου, το οποίο αγωνίζεται στην Β' Κατηγορία ΕΠΣ Καστοριάς.     

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Πολυκάρπη Καστοριάς

*Για παρώνυμο οικισμό στην Ελλάδα δείτε το λήμμα: [[Πολυκάρπι Πέλλας]]*

Η **Πολυκάρπη** είναι ορεινό χωριό στην Περιφερειακή Ενότητα Καστοριάς με υψόμετρο 640 μέτρα.

## Γεωγραφικά - ιστορικά στοιχεία
Η Πολυκάρπη βρίσκεται στις ανατολικές όχθες της λίμνης Καστοριάς (Ορεστίδα) σε απόσταση 14 χλμ. (οδηγικά, μέσω Χλόης - Φωτεινής) ανατολικά από την Καστοριά και είναι ενωμένη οικιστικά με το νοτιότερο Μαυροχώρι με το οποίο χωρίζεται από τον ποταμό Ξηροπόταμο. Χαρακτηριστικό του χωριού είναι οι παραλίμνιες πεζοπορίες και οι διαδρομές στον κάμπο ανάμεσα στα φυτώρια μηλιάς. 

Η παλιά ονομασία της είναι *Λίτσιστα* και έτσι αναφέρεται, μετά την απελευθέρωση, το 1918 στο ΦΕΚ 259Α - 29/12/1918 να προσαρτάται στην τότε κοινότητα Τσερεσνίτσης (Πολυκέρασο). Το 1926 με το ΦΕΚ 413Α - 22/11/1926 μετονομάστηκε σε Πολυκάρπη. Σύμφωνα με το σχέδιο Καλλικράτης αποτελεί την τοπική κοινότητα Πολυκάρπης που υπάγεται στη δημοτική ενότητα Μακεδνών του Δήμου Καστοριάς και σύμφωνα με την απογραφή 2011 έχει πληθυσμό 747 κατοίκους.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Εξωαισθητηριακή αντίληψη

**Εξωαισθητηριακή αντίληψη** (*extrasensory perception*) ή τηλαισθησία (ή κρυπταισθησία) ονομάζεται στην Παραψυχολογία η υποτιθέμενη ικανότητα «παρ’ αίσθησιν» αντίληψης ενός αντικειμένου, ενός γεγονότος ή μιας διανοητικής κατάστασης ενός άλλου ατόμου χωρίς διέγερση των μέχρι σήμερα γνωστών αισθήσεων και πέρα από κάθε δυνατό λογικό συμπέρασμα. Οι πιο φημισμένες έρευνες πάνω σε παραψυχολογικά φαινόμενα θεωρούνται τα πειράματα του J.B. Rhine του Πανεπιστημίου του Duke (Durham της Βόρειας Καρολίνας των Η.Π.Α.). Τα πειράματα του Rhine έχουν θεωρηθεί μη αξιόπιστα από την επιστημονική κοινότητα.

Η εξωαισθητηριακή αντίληψη είναι επίσης άμεσα συνδεόμενη με τον όρο της προμνησίας: την ιδέα ότι κάποιος έχει προβλέψει κάτι που θα γίνει στο μέλλον συνήθως με τη μορφή ονείρου. Για παράδειγμα μπορεί κανείς να ονειρεύεται ότι βλέπει 2 άτομα και την επόμενη ημέρα τα βλέπει στην πραγματικότητα.

## Παραπομπές


## Βιβλιογραφία
* Georges Charpak, Henri Broch, and Bart K. Holland (2004). *Debunked! ESP, Telekinesis, and Other Pseudoscience*. Johns Hopkins University. .
* Milbourne Christopher (1970). *ESP, Seers & Psychics: What the Occult Really Is*. Thomas Y. Crowell Co. 
* Henry Gordon (1988). *Extrasensory Deception: ESP, Psychics, Shirley MacLaine, Ghosts, UFOs*. Macmillan of Canada. .
* Donald O. Hebb (1980). "Extrasensory Perception: A Problem". In *Essays on Mind*. Lawrence Erlbaum Associates. .
* Paul Kurtz (1985). *A Skeptic's Handbook of Parapsychology*. Prometheus Books. .
* Russell Targ (2012). *The Reality of ESP: a physicist's proof of psychic abilities*. Quest Books. .
* Richard Wiseman. (1997). *Deception and Self-Deception: Investigating Psychics*. Prometheus Press. .
* Κορναράκης , Κ. Ι. (2020). Μοντέλα παροχής ανακουφιστικής φροντίδας στον Βίο του οσίου Λουκά του Στυλίτη (10ος αι.) και οι μετα-αφηγηματικές βιοηθικές προοπτικές τους. Στο Κοινωνική Θεολογία: Από την Μεταθρησκευτική Ανθρωπολογία στην Ηθική των Θρησκειών (σσ. 406-449). Αθήνα: Γρηγόρης.
* Κορναράκης , Κ. Ι. (2021). Μεταφορά μητρικής ατράκτου και προπυρηνική μεταφορά: Γονιδιακά μαστορέματα στον φακό της θεολογικής ανθρωπολογίας. Στο Γονίδιο Θεϊκής Προέλευσης: Άνθρωπος ανταλλακτικό ή αντικέιμενο έρευνας και πειραματισμού (σσ. 59-127). Αθήνα : Μέθεξις.

## Εξωτερικοί σύνδεσμοι
* 
* FBI file on Extrasensory perception

Κατηγορία:Ψυχολογία
Επαμεινώνδας Κωμοδρόμος

Ο **Επαμεινώνδας Κωμοδρόμος** ήταν Ελληνοκύπριος πολιτικός. Διετέλεσε υπουργός Εσωτερικών και υπουργός Άμυνας της Κύπρου.

## Βιογραφικά στοιχεία
Ο Επαμεινώνδας Κωμοδρόμος γεννήθηκε το 1912 στη Δρούσια. Φοίτησε στην Αμπέτειο Σχολή του Καΐρου. Σπούδασε νομική στο Πανεπιστήμιο Αθηνών. Το 1936 εγγράφηκε ως δικηγόρος στο Πρωτοδικείο Αθηνών και στη συνέχεια εγγράφηκε στο μητρώο των δικηγόρων στην Κύπρο. Ειδικεύτηκε στις πολιτικές και στις ποινικές υποθέσεις. Διετέλεσε δικηγόρος πολλών αγωνιστών της ΕΟΚΑ την περίοδο του απελευθερωτικού αγώνα 1955-1959.

Απεβίωσε την 1η Απριλίου 1996.

## Πολιτική διαδρομή
Στις 10 Δεκεμβρίου 1968 διορίστηκε υπουργός Εσωτερικών και την επόμενη ημέρα ανέλαβε και καθήκοντα Υπουργός Άμυνας στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε ως τις 16 Ιουνίου 1972.

## Παραπομπές

## Πηγές
*

|-

|-

Κατηγορία:Υπουργοί Εσωτερικών (Κύπρος)
Κατηγορία:Υπουργοί Άμυνας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κύπριοι δικηγόροι
Στέλιος Κατσελλής

Ο **Στέλιος Κατσελλής** ήταν Ελληνοκύπριος πολιτικός. Διετέλεσε Υφυπουργός Εσωτερικών, Υπουργός Προεδρίας, Υπουργός Παιδείας και  Υπουργός Άμυνας της Κύπρου. Επιπλέον, διετέλεσε Δήμαρχος Κερύνειας.

## Βιογραφικά στοιχεία
Ο Στέλλιος Κατσελλής γεννήθηκε στην Κερύνεια στις 12 Αυγούστου 1931. Σπούδασε ηλεκτρολογική μηχανική στο Πανεπιστήμιο Λόγκμπορο και στο Faraday House του Λονδίνου. Αρχικά διατηρούσε ηλεκτρολογικό κατάστημα και στη συνέχεια ασχολήθηκε με τις οικογενειακές επιχειρήσεις των ξενοδοχείων Κατσελλή.

Την περίοδο 1961-1980 διορίστηκε πρόεδρος της Σχολικής Εφορείας Κερύνειας. Μετά την τουρκική εισβολή του 1974 εγκαταστάθηκε στη Λεμεσό. Το 1978 μετακομίζει στη Λευκωσία λόγω του διορισμού του στην Επιτροπή Δημόσιας Υπηρεσίας. 

Την περίοδο 1959-1993 ήταν νυμφευμένος με τη Ρήνα Κατσελλή με την οποία απέκτησαν 4 κόρες και 1 υιό. Το 1996 παντρεύτηκε την Christine Carr.

Απεβίωσε την 1η Ιανουαρίου 2018.

## Πολιτική διαδρομή
Το 1978 διορίστηκε από τον Αρχιεπίσκοπο Κύπρου Μακάριο Γ΄ πρόεδρος της Τράπεζας Αναπτύξεως Κύπρου. Στη συνέχεια διορίζεται μέλος της Επιτροπής Δημόσιας Υπηρεσίας. 

Στις 9 Μαρτίου 1978 διορίστηκε Υφυπουργός Εσωτερικών στην Κυβέρνηση Σπύρου Κυπριανού 1978, θέση στην οποία παρέμεινε ως τις 9 Σεπτεμβρίου 1980. Ανέλαβε ειδικά καθήκοντα για τον επίλυσης των προβλημάτων των εκτοπισμένων.

Στις 10 Σεπτεμβρίου 1980 διορίστηκε Υπουργός Προεδρίας στην Κυβέρνηση Σπύρου Κυπριανού 1978, θέση στην οποία παρέμεινε ως τις 22 Σεπτεμβρίου 1982. Ήταν ο πρώτος που ανέλαβε τη σχετική θέση. Φρόντισε για τη στέγαση των προσφύγων και την επέκταση των συνοικισμών.

Στις 23 Σεπτεμβρίου 1982 διορίστηκε Υπουργός Παιδείας στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, ως τις 6 Ιανουαρίου 1985. Στις 7 Ιανουαρίου 1985 διορίστηκε Υπουργός Άμυνας στην Κυβέρνηση Σπύρου Κυπριανού 1983, θέση στην οποία παρέμεινε ως τις 31 Ιουλίου 1985.

Την περίοδο 1986-1992 υπηρέτησε ως πρόεδρος της Επιτροπής Εκπαιδευτικής Υπηρεσίας.

## Άλλες δραστηριότητες
Ήταν ο πρώτος πρόεδρος της Παγκύπριας Συντονιστικής Επιτροπής Αιμοδοσίας, θέση στην οποία υπηρέτησε για δυο περίπου δεκαετίες. Επιπλέον, διετέλεσε πρόεδρος του αθλητικού σωματείου ΠΑΕΚ Κερύνειας.

## Παραπομπές

## Πηγές
*
*

|-

|-

|-

|-

|-

Κατηγορία:Υπουργοί Άμυνας (Κύπρος)
Κατηγορία:Υφυπουργοί Εσωτερικών (Κύπρος)
Κατηγορία:Υπουργοί Προεδρίας της Κύπρου
Κατηγορία:Υπουργοί Παιδείας (Κύπρος)
Κατηγορία:Δήμαρχοι Κερύνειας
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Χιλιόδενδρο Καστοριάς

Το **Χιλιόδενδρο** ή **Χιλιόδεντρο** είναι μεγάλο ορεινό χωριό στην Περιφερειακή Ενότητα Καστοριάς με υψόμετρο 700 μέτρα.

## Γεωγραφία - Ιστορία
Το Χιλιόδενδρο βρίσκεται στο κέντρο του νομού σε απόσταση 10 χλμ. Δ.-ΝΔ. από την πόλη της Καστοριάς. Βόρεια περνάει ο ποταμός Αλιάκμονας που το χωρίζει από τη Μεσοποταμιά (ΒΔ.), ενώ στα νοτιοδυτικά είναι η Τσάκονη και ανατολικά η Πορειά. Η παλιά  ονομασία του είναι *Ζελήνη*, () και έτσι αναφέρεται μετά την απελευθέρωση το 1918 στο ΦΕΚ 259Α - 29/12/1918 να ορίζεται έδρα της ομώνυμης κοινότητας που τότε υπαγόταν στο νομό Φλωρίνης. Το 1927 με το ΦΕΚ 206Α - 28/09/1927 μετονομάστηκε σε Χιλιόδενδρον. Σύμφωνα με το σχέδιο Καλλικράτης, μαζί με την Πορειά, αποτελούν την τοπική κοινότητα Χιλιοδένδρου που υπάγεται στη δημοτική ενότητα Αγίας Τριάδος του Δήμου Καστοριάς και σύμφωνα με την απογραφή του 2021 είχε πληθυσμό 567 κατοίκων.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Λιθιά Καστοριάς

Η **Λιθιά** είναι ορεινό χωριό στην Περιφερειακή Ενότητα Καστοριάς με υψόμετρο 760 μέτρα.

## Γεωγραφικά - ιστορικά στοιχεία
Η Λιθιά βρίσκεται προς τα όρια με την Περιφερειακή Ενότητα Κοζάνης σε απόσταση 28 χλμ. ανατολικά από την Καστοριά. Βόρεια του χωριού περνάει η επαρχιακή οδός Αμυνταίου - Καστοριάς. Σημαντικό αξιοθέατο είναι ο μεταβυζαντινός ναός του Αγίου Δημητρίου ο οποίος από το 1996 έχει κηρυχθεί ως ιστορικό διατηρητέο μνημείο. Πρόκειται για μονόχωρο ναό, με ξύλινη στέγη και νάρθηκα και διακοσμημένο με τοιχογραφίες του 1783. 

Η παλιά ονομασία της είναι *Κομανίτσοβον* και έτσι αναφέρεται το 1918 στο ΦΕΚ 259Α - 29/12/1918 να ορίζεται έδρα της ομώνυμης κοινότητας. Το 1926 με το ΦΕΚ 413Α - 22/11/1926 μετονομάστηκε σε *Λιθιά*. Αποτελεί την τοπική κοινότητα Λιθιάς που υπάγεται στη δημοτικής ενότητας Αγίων Αναργύρων του Δήμου Καστοριάς και σύμφωνα με την απογραφή 2011 έχει πληθυσμό 311 κατοίκους.

## Παραπομπές

 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Χάρπερ Λι

Η **Χάρπερ Λι** (**Nelle Harper Lee**, Monroeville, Αλαμπάμα, ΗΠΑ, 28 Απριλίου 1926 – 19 Φεβρουαρίου 2016) ήταν Αμερικανίδα συγγραφέας, πασίγνωστη για το έργο της «Όταν Σκοτώνουν τα Κοτσύφια» («To Kill a Mockingbird»), το οποίο εκδόθηκε το 1960 γνωρίζοντας τεράστια επιτυχία. Το βιβλίο έχει ξεπεράσει τα 50.000.000 αντίτυπα, ενώ η υπόθεσή του μεταφέρθηκε στον κινηματογράφο (1962), με βασικό πρωταγωνιστή το Γκρέγκορι Πεκ. Το βιβλίο τιμήθηκε με βραβείο Πούλιτζερ (1961) και αποτελεί κλασικό δείγμα της σύγχρονης Αμερικανικής λογοτεχνίας. Η συγγραφέας βραβεύτηκε το 2007 με το «Προεδρικό Μετάλλιο Ελευθερίας» για τη συνολική προσφορά της.. Επίσης έλαβε πλείστες άλλες τιμητικές διακρίσεις, ενώ είναι γνωστό πως βοήθησε το φίλο της δημοσιογράφο Τρούμαν Καπότε στη συγγραφή του έργου του «In Cool Blood» («Εν Ψυχρώ») (1966).

Η Λι εμπνεύστηκε την υπόθεση και τους χαρακτήρες του μυθιστορήματός της βασισμένη στις μνήμες της παιδικής ηλικίας της, αλλά και από ένα συμβάν στη γενέτειρά της, το 1936. Το έργο πραγματεύεται το ζήτημα του ρατσισμού στον Αμερικανικό Νότο κατά τη δεκαετία του ’30, δοσμένο μέσα από το βλέμμα δύο μικρών παιδιών. Ένα ακόμη βιβλίο της Λι κυκλοφόρησε έναν χρόνο πριν το θάνατό της (2015) και ενώ εκείνη βρισκόταν σε οίκο ευγηρίας, με τίτλο «Go Set a Watchman». Σύμφωνα με ανακοίνωση του εκδοτικού οίκου, τα χειρόγραφά του βρέθηκαν στο αρχείο της συγγραφέως και αποτελεί τη συνέχεια του πρώτου έργου της. Ωστόσο, έχει υποστηριχθεί ότι ήταν προγενέστερα γραμμένο και ότι ο τότε εκδότης της Λι δεν το εξέδωσε, ζητώντας της να του παρουσιάσει την αρχική εκδοχή της νουβέλας

## Παραπομπές


## Εξωτερικοί σύνδεσμοι
* 

Κατηγορία:Αμερικανοί συγγραφείς
Τρεις Μέρες Ευτυχίας

Οι ***Τρεις μέρες ευτυχίας*** είναι ελληνική δραματική ταινία του 2012, σε σκηνοθεσία, σενάριο και παραγωγή του Δημήτρη Αθανίτη με τους Αλεξάνδρα Αϊδίνη, Νικολίτσα Ντρίζη, Κατερίνα Φωτιάδη, Ερρίκο Λίτση.

## Πλοκή
Σε μια πόλη που αποσυντίθεται, τρεις νέες γυναίκες ψάχνουν διέξοδο. Η Ιρίνα ετοιμάζεται να φύγει στον Καναδά για να ξεφύγει από την  της που την εκδίδει. Η Άννα παντρεύεται για να διώξει το φάντασμα της διαλυμένης της οικογένειας, ενώ η Βέρα, στο ξεκίνημα της καινούργιας της ζωής, έρχεται αντιμέτωπη με την κρυμμένη πραγματικότητα τής δικής της οικογένειας. Μέσα σε τρεις μέρες οι πορείες των τριών γυναικών διασταυρώνονται απροσδόκητα και τις οδηγούν προς μια βίαιη ενηλικίωση.

## Βραβεία

* Καλύτερη Σκηνοθεσία, Maverick Movie Awards, NY
* Καλύτερη Ηθοποιός, Maverick Movie Awards, NY
* Καλύτερη Φωτογραφία, Maverick Movie Awards, NY
* Καλύτερη Ηθοποιός ensemble, London GFF
* Καλύτερη Ταινία, Σκηνοθεσία, Μουσική, Εφφέ, Υποψηφιότητες Ελληνικής Ακαδημίας Κινηματογράφου 

## Κριτικές

* Καλύτερη ελληνική ταινία του 2012. Μια απόκοσμη εφιαλτική ατμόσφαιρα *Αλέξης Δερμετζόγλου, ΦιλμΝουάρ*
* Δεξιοτεχνική σκηνοθεσία και εσωτερική ηφαιστιώδης δύναμη των εικόνων και των ερμηνειών *[[Δημήτρης Δανίκας]], [[Τα Νέα]]*
* Mια ταινία πολιτική, άξια εκπρόσωπος ενός σύγχρονου ελληνικού ρεύματος *Elie Castiel, SEQUENSES, Montreal*
* Ενα πολύπλοκο πορτρέτο γυναικών, σε ένα ύφος που θυμίζει Μπέργκμαν και Μπουνουέλ *Bill Mousoulis, EKRAΝ, Lublijana*
* Συλλαμβάνει αφαιρετικά ένα στιγμιότυπο μιας κοινωνίας σε κρίση *Γιώργος Κρασσακόπουλος, [[Athens Voice]]*
* Βασίζεται στο βλέμμα και το άρρητο *[[Θοδωρής Κουτσογιαννόπουλος]], [[LiFO]]*
* Ενα φιλμ παράτολμο, σιωπηρό, βασισμένο στο βλέμμα και στο σώμα *Ν. Κουρμουλής, Κοσμος του Επενδυτή*
* Εικόνες απόκοσμης ομορφιάς στοιχειώνουν το βλέμμα του θεατή *[[Ορέστης Ανδρεαδάκης]], [[Διεθνές Φεστιβάλ Κινηματογράφου Αθήνας|Νύχτες Πρεμιέρας]]*

## Ηθοποιοί

* Αλεξάνδρα Αιδίνη (Άννα)
* Νικολίτσα Ντρίζη (Ιρίνα)
* Κατερίνα Φωτιάδη (Βέρα)
* Ερρίκος Λίτσης (πατέρας)
* Λουκία Πιστιόλα (μητέρα)
* Κώστας Ξυκομηνός (ντετέκτιβ)
* Κρις Ραντάνοβ (Μίσα)
* Δημήτρης Αγαρτζίδης (γαμπρός)
* Μάριος Κωνσταντίνου (φίλος)
* Αντώνης Δημητροκάλλης (φίλος)
* Δημήτρης Γεωργαλάς (πελάτης)
* Ανδρέας Μαριανός (γιατρός)
* Λουίζα Ζούζια (νοσοκόμα)
* Αλεξάνδρα Διαμαντοπούλου (γιαγιά)
* Κωνσταντίνα Ανδριοπούλου (μητέρα Άννας)
* Βαλέριος Ελέυθερος (προστάτης)
* Σπύρος Βερύκιος (εκτελεστής)
* Ιβάν Γιεγκόροφ (μαφιόζος)
* Ρεγγίνα Παντελίδου (φίλη Ιρίνας)
* Αθηνά Πρυνεντύ (φίλη Βέρας)
* Σταυρούλα Μουσούλη (φίλη Άννας)
* Μάρω Αγρίππη (φίλη Άννας)

## Συντελεστές

* Σκηνοθεσία, Σενάριο, Παραγωγή: Δημήτρης Αθανίτης
* Παραγωγή: DNA films, ΕΚΚ, VA films, Προσέγγιση ΜΕΠΕ
* Φωτογραφία: Γιάννης Φώτου
* Σκηνικά, Κοστούμια: Άση Δημητρολοπούλου
* Ήχος: Κατερίνα Σχηνιώτη
* Μουσική: DNA lab
* Μοντάζ: Σταμάτης Μαγουλάς

## Παραπομπές


Κατηγορία:Ταινίες σε σκηνοθεσία Δημήτρη Αθανίτη
Κατηγορία:Ταινίες με παράλληλες ιστορίες
Κατηγορία:Ταινίες του 2012
Χουμνικό Σερρών

Το **Χουμνικό** είναι ημιορεινό χωριό της Περιφερειακής Ενότητας Σερρών με υψόμετρο 150 μέτρα.

## Γεωγραφία - Ιστορία
Το Χουμνικό είναι κτισμένο στους βόρειους πρόποδες από τα Κερδύλια όρη και πιο συγκεκριμένα του Βερτίσκος. Απέχει 10 χλμ. ΝΑ. της Νιγρίτας και 30,5 Ν. των Σερρών. Αξιοθέατα είναι η παλιά τρίκλιτη βασιλική εκκλησία του Αγίου Γεωργίου στην πλατεία του χωριού, η οποία  χρονολογείται γύρω στα 1800 καθώς και ο αιωνόβιος πλάτανός της. Υπάρχει τακτική αναφορά του χωριού σε έγγραφα μονών του Αγίου Όρους, σε απογραφικά οθωμανικά κατάστιχα και εκκλησιαστικά έγγραφα της Μητρόπολης Σερρών. Το χωριό ιδρύθηκε μεταξύ 1235 - 1245 από κολίγους της περιοχής, η οποία ήταν ιδιαίτερα εύφορη με καλλιέργειες καπνού, σιτηρών, βαμβακιού κι ελιών και είχε παραχωρηθεί από τον αυτοκράτορα του Βυζαντίου Ανδρόνικο στον στρατηγό του Νικηφόρο Χούμνο. Όταν αυτή απειλήθηκε από το στρατηγό της Θεσσαλίας Θέκλο, δόθηκε μάχη στην τοποθεσία "Λαθριά", ανάμεσα στο Χουμνικό και το γειτονικό Ζερβοχώρι, στην οποία νίκησε αλλά τελικά σκοτώθηκε. Μετά τη μάχη αυτή παραχωρήθηκαν λίγα στρέμματα γης και αυτονομία στους κολίγους και έτσι προήλθε η ονομασία του χωριού.

## Διοικητικά
Το χωριό αναφέρεται επίσημα το 1920 στο ΦΕΚ 2Α - 04/01/1920 ως *Χούμκος* να ορίζεται έδρα ομώνυμης κοινότητας. Το 1927 με το ΦΕΚ 179Α - 30/08/1927 μετονομάστηκε σε Χουμνικό. Σύμφωνα με το σχέδιο Καλλικράτης μαζί με το Λαγκάδι αποτελούν την Τοπική Κοινότητα Χουμνικού που υπάγεται στη Δημοτική Ενότητα Αχινού του Δήμου Βισαλτίας και σύμφωνα με την απογραφή του 2011 ως κοινότητα έχει πληθυσμό 303  κατοίκους, ενώ ως οικισμός 190.

## Προσωπικότητες

; Σχετίζονται με το Χουμνικό
* Νικηφόρος Χούμνος, Βυζαντινός μεγαλοκτηματίας

## Εξωτερικοί σύνδεσμοι

* Χουμνικό Ν. Σερρών στο https://www.youtube.com
* Ο ναός του Αγίου Γεωργίου στο Χουμνικό Σερρών

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Ηλίας Ηλιάδης (πολιτικός)

Ο **Ηλίας Ηλιάδης** είναι Ελληνοκύπριος πολιτικός. Διετέλεσε Υφυπουργός Εσωτερικών και  Υπουργός Άμυνας της Κύπρου.

## Βιογραφικά στοιχεία
Ο Ηλίας Ηλιάδης γεννήθηκε στην Πάφο στις 24 Οκτωβρίου 1947. Σπούδασε νομική στο Πανεπιστήμιο Αθηνών. Το 1973 ξεκίνησε να ασκεί το επάγγελμα του δικηγόρου. Διετέλεσε πρόεδρος του Ελληνικού Συνεργατικού Ταμιευτηρίου Πάφου. Επιπλέον, διετέλεσε πρόεδρος του διοικητικού συμβουλίου του Οργανισμού Αναπτύξεως Γης.

Είναι νυμφευμένος με την Ειρήνη Ηλιάδη και έχει μια κόρη.

## Πολιτική διαδρομή
Στις 20 Απριλίου 1982 διορίστηκε Υφυπουργός Εσωτερικών στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, ως τις 31 Ιουλίου 1985. Την 1 Αυγούστου 1985 διορίστηκε Υπουργός Άμυνας στην Κυβέρνηση Σπύρου Κυπριανού 1983, θέση στην οποία παρέμεινε ως τις 27 Φεβρουαρίου 1988.

## Παραπομπές


## Πηγές
*

|-

|-

Κατηγορία:Υπουργοί Άμυνας (Κύπρος)
Κατηγορία:Υφυπουργοί Εσωτερικών (Κύπρος)
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Ανδρέας Αλωνεύτης

Ο **Ανδρέας Αλωνεύτης** είναι Ελληνοκύπριος πολιτικός. Διετέλεσε Υπουργός Άμυνας της Κύπρου.

## Βιογραφικά στοιχεία
Ο Ανδρέας Αλωνεύτης γεννήθηκε στη Λευκωσία στις 24 Αυγούστου 1945. Σπούδασε χρηματοδοτήσεις και λογιστική στο Ηνωμένο Βασίλειο. Στη συνέχεια έκανε μεταπτυχιακές σπουδές στη διοίκηση επιχειρήσεων στο New York Institute of Finance και στο Southern Methodist University.

Εργάστηκε για 16 χρόνια στην Κυπριακή Τράπεζα Αναπτύξεως. Την περίοδο 1982-1988 διετέλεσε γενικός διευθυντής και πρώτος εκτελεστικός λειτουργός του Κυπριακού Οργανισμού Επενδύσεων και Αξιών Λτδ (CISCO).

Την περίοδο 2002-2006 διετέλεσε πρόεδρος του διοικητικού συμβουλίου του Ραδιοφωνικού Ιδρύματος Κύπρου (ΡΙΚ).
## Πολιτική διαδρομή
Στις 28 Φεβρουαρίου 1988 διορίστηκε Υπουργός Άμυνας στην Κυβέρνηση Γιώργου Βασιλείου, θέση στην οποία παρέμεινε ως τις 27 Φεβρουαρίου 1993 που ολοκληρώθηκε η θητεία της κυβέρνησης.

## Παραπομπές

## Πηγές
*

|-

Κατηγορία:Υπουργοί Άμυνας (Κύπρος)
Κατηγορία:Κυβέρνηση Γιώργου Βασιλείου 1988
Κατηγορία:Κύπριοι λογιστές
Ηλιακή έκλειψη της 15ης Δεκεμβρίου 1982

Η **μερική ηλιακή έκλειψη της 15 Δεκεμβρίου 1982** έγινε ορατή σε όλη την Ευρώπη, σε μεγάλο μέρος της δυτικής και κεντρικής Ασίας, καθώς και στην βόρεια-βορειοανατολική Αφρική.   

Ήταν η τέταρτη και τελευταία μερική έκλειψη ηλίου που σημειώθηκε το 1982. Είχαν προηγηθεί οι εκλείψεις στις 25 Ιανουαρίου και στις 21 Ιουνίου στον Νότιο Πόλο και ακολούθησε άλλη μία στις 20 Ιουλίου στον Βόρειο Πόλο. Ήταν η πρώτη χρονιά από το 1964, που έγιναν τέσσερις εκλείψεις ηλίου σε ένα έτος και η επόμενη ήταν το 2000. 

Το μέγιστο της έκλειψης (με κάλυψη στο 64.5% του ηλιακού δίσκου) σημειώθηκε στην Δημοκρατία των Κόμι και ώρα 09:31 (UTC) κατά το ηλιοβασίλεμα.

## Στην Ελλάδα
Όπως και στην υπόλοιπη Ευρώπη, έτσι και στην Ελλάδα, η έκλειψη ήταν ορατή ως μερική. Στην Ορεστιάδα καλύφθηκε το 34% του ηλιακού δίσκου, στην Θεσσαλονίκη το 29.5%, στην Αθήνα το 26%, και στο Ηράκλειο το 23%. Οι νεφώσεις, πάντως, εμπόδισαν κατά τόπους την παρατήρηση του φαινομένου στην Ελλάδα.

## Δείτε επίσης

* Κατάλογος ηλιακών εκλείψεων ορατών από την Ελλάδα

## Παραπομπές

Κατηγορία:Εκλείψεις
Λαγκάδι Σερρών

*Για συνώνυμους οικισμούς στην Ελλάδα δείτε το λήμμα: [[Λαγκάδι (αποσαφήνιση)]]*

Το **Λαγκάδι** είναι ημιορεινό χωριό της Περιφερειακής Ενότητας Σερρών με υψόμετρο 410 μέτρα.

## Γεωγραφία - ιστορία
Το Λαγκάδι βρίσκεται προς τα νοτιοδυτικά όρια με την Περιφερειακή Ενότητα Θεσσαλονίκης και είναι κτισμένο στις βορειοδυτικές πλαγιές από τα Κερδύλια όρη. Απέχει 12,5 χλμ. ΝΑ. της Νιγρίτας και 33 χλμ. Ν. των Σερρών. Το χωριό  αναφέρεται γύρω στα 1713 και σύμφωνα με την παράδοση ιδρύθηκε από τη συνένωση οικογενειών που κατοικούσαν σε  χαμηλότερες υψομετρικά κοντινές τοποθεσίες και οι οποίες για να αποφύγουν την καταπίεση των Τούρκων αναγκάστηκαν  να μετακινηθούν σε υψηλότερα σημεία για να συνεχίσουν το κύριο επάγγελμά τους που ήταν η κτηνοτροφία. Από το Λαγκάδι καταγόταν ο μακεδονομάχος οπλαρχηγός Δημήτριος Γαλάνης ο οποίος οργάνωσε ένοπλο σώμα που συμμετείχε  στις προσπάθειες των Ελλήνων της περιοχής να αποκρούσουν τις Βουλγαρικές βιαιότητες στις περιοχές Βισαλτίας, Σερρών, Κάτω Τζουμαγιάς (Ηρακλείας), Βερτίσκου και Βόρειας Χαλκιδικής.  Την περίοδο της κατοχής, στις 14 Σεπτεμβρίου 1944, στην περιοχή "Τάσιουλουκ" έγινε μάχη ανταρτών του ΕΛΑΣ με μηχανοκίνητη φάλαγγα Γερμανών που την προηγούμενη είχε επιτεθεί στα χωριά αλλά και την πόλη της Νιγρίτας.

## Ονομασία-διοικητικά
Το χωριό αναφέρεται επίσημα το 1920 στο ΦΕΚ 2Α - 04/01/1920 ως *Σαϊτά* να προσαρτάται στην τότε κοινότητα Χούμκου (Χουμνικό). Το 1927 με το ΦΕΚ 179Α - 30/08/1927 μετονομάστηκε σε Λαγκάδι. Σύμφωνα με το σχέδιο Καλλικράτης μαζί με το Χουμνικό αποτελούν την Τοπική Κοινότητα Χουμνικού που υπάγεται στη Δημοτική Ενότητα Αχινού του Δήμου Βισαλτίας και σύμφωνα με την απογραφή του 2011 έχει πληθυσμό 113  κατοίκους.

## Προσωπικότητες
; Γεννήθηκαν στο Λαγκάδι
* Δημήτριος Γαλάνης, Έλληνας ομαδάρχης του Μακεδονικού Αγώνα

## Εξωτερικοί σύνδεσμοι
* Λαγκάδι Βισαλτίας :Έθιμο κατάλοιπο αρχαίας Θρακικής λατρείας από τον ιστότοπο http://serresbomb.blogspot.com

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Γεώργιος Χαραλαμπίδης (Κύπριος υπουργός)

Ο **Γεώργιος Χαραλαμπίδης** είναι Ελληνοκύπριος πολιτικός. Διετέλεσε Υπουργός Άμυνας.

## Βιογραφικά στοιχεία
Γεννήθηκε στην Πάφο. Σπούδασε δημόσια διοίκηση στο Αμερικανικό Πανεπιστήμιο τη Βηρυτού. Ακολούθως απέκτησε μεταπτυχιακό τίτλο στην αναπτυξιακή διοίκηση από το Πολιτειακό Πανεπιστήμιο της Νέας Υόρκης στο Άλμπανι.

Συμμετείχε στον αγώνα της ΕΟΚΑ.

## Πολιτική διαδρομή
Υπηρέτης στην Επαρχιακή Διοίκηση Πάφου και στην Επαρχία Λεμεσού. Την περίοδο 1985-1997 ήταν Έπαρχος Λευκωσίας. Επιπλέον, υπηρέτησε ως δύο χρόνια ως Αναπληρωτής Γενικός Διευθυντής του Υπουργείου Εσωτερικών. Ακόμη, εργάστηκε στο Υπουργείο Εργασίας και Κοινωνικών Ασφαλίσεων, στο Υπουργείο Παιδείας, στο Υπουργείο Εσωτερικών και στο Γραφείο Προγραμματισμού.

Στις 12 Νοεμβρίου 1997 διορίστηκε Υπουργός Άμυνας στην κυβέρνηση Γλαύκου Κληρίδη, θέση στην οποία παρέμεινες έως τις 27 Φεβρουαρίου 1998.

## Παραπομπές

## Πηγές
*
*

|-

Κατηγορία:Υπουργοί Άμυνας (Κύπρος)
Κατηγορία:Έπαρχοι Λευκωσίας
Κατηγορία:Κυβέρνηση Γλαύκου Κληρίδη 1993
Φαίδρα Δρούκα

Η **Φαίδρα (Κορνηλία) Δρούκα** (Αθήνα, 20 Ιανουαρίου 1973) είναι Ελληνίδα ηθοποιός.  

## Βιογραφία
 
Σπούδασε στην Δραματική Σχολή Αθηνών Γ. Θεοδοσιάδη, απ' όπου αποφοίτησε το 1993. Έχει συνεργαστεί με το Εθνικό Θέατρο Ελλάδος για την προβολή αρκετών θεατρικών έργων.

Το 1991 συμμετείχε στη ταινία ”Άντε γεια”, σε σκηνοθεσία του Γιώργου Τσεμπερόπουλου. Την περίοδο 2001 - 2002 συμμετείχε στο τηλεοπτικό σήριαλ “Άκρως οικογενειακόν” όπου υποδύθηκε την εξαδέλφη της γυναίκας του Αλέξανδρου Θεοτοκάτου (Ναταλία Τσαλίκη) και το 2007 στο σήριαλ “Η ώρα η καλή” όπου υποδύθηκε την οικογενειακή φίλη της κ. Δανάη Κριεζή (Ναταλία Λιονάκη). Συμμετείχε επίσης στη σειρά “Υπέροχα πλάσματα” από τη σεζόν 2007-2008

## Παραπομπές

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου